CELEX: 62015CN0360
Language: da
Date: 2015-07-13 00:00:00
Title: Sag C-360/15: Anmodning om præjudiciel afgørelse indgivet af Hoge Raad der Nederlanden (Nederlandene) den 13. juli 2015 — College van Burgemeester en Wethouders van de gemeente Amersfoort mod X BV

19.10.2015   
            
            
               DA
            
            
               Den Europæiske Unions Tidende
            
            
               C 346/4
            
         Anmodning om præjudiciel afgørelse indgivet af Hoge Raad der Nederlanden (Nederlandene) den 13. juli 2015 — College van Burgemeester en Wethouders van de gemeente Amersfoort mod X BV
   (Sag C-360/15)
   (2015/C 346/04)
   Processprog: nederlandsk
   
      Den forelæggende ret
   
   Hoge Raad der Nederlanden
   
      Parter i hovedsagen
   
   
      Appellant: College van Burgemeester en Wethouders van de gemeente Amersfoort
   
      Indstævnt: X BV
   
      Præjudicielle spørgsmål
   
   
               1)
            
            
               Skal artikel 2, stk. 3, i Europa-Parlamentets og Rådets direktiv 2006/123/EF (1) af 12. december 2006 om tjenesteydelser i det indre marked fortolkes således, at denne bestemmelse finder anvendelse på et gebyr, der opkræves af et organ i en medlemsstat for at behandle en ansøgning om tilladelse af tidspunkt, sted og gennemførelsesmåde for gravearbejder i forbindelse med udlægning af kabler til et offentligt elektronisk kommunikationsnet?
            
         
               2)
            
            
               Skal kapitel III i direktiv 2006/123/EF […] om tjenesteydelser i det indre marked fortolkes således, at det også finder anvendelse på rent interne situationer?
            
         
               3)
            
            
               Skal direktiv 2006/123/EF […] om tjenesteydelser i det indre marked på baggrund af niende betragtning til dette direktiv fortolkes således, at det ikke finder anvendelse på en ordning, hvorefter den, der har til hensigt at udføre gravearbejder i forbindelse med udlægning, vedligeholdelse og fjernelse af kabler til et offentlig elektronisk kommunikationsnet, skal anmelde dette til kommunalbestyrelsen, og denne ikke er beføjet til at forbyde disse gravearbejder, men beføjet til at fastsætte betingelser med hensyn til tidspunktet, stedet og den måde, som arbejderne skal gennemføres på, og med hensyn til fremme af gensidigt brug af indretninger og afstemning af de planlagte arbejder med de ansvarlige for andre anlæg i jorden?
            
         
               4)
            
            
               Skal artikel 4, nr. 6, i direktiv 2006/123/EF […] om tjenesteydelser i det indre marked fortolkes således, at denne bestemmelse finder anvendelse på en tilladelse, der vedrører stedet, tidspunktet og gennemførelsesmåden for gravearbejder i forbindelse med udlægning af kabler til et elektronisk kommunikationsnet, uden at det pågældende organ i medlemsstaten er beføjet til at forbyde gravarbejderne som sådanne?
            
         
               5)
            
            
               
                           A.
                        
                        
                           Såfremt artikel 13, stk. 2, i direktiv 2006/123/EF […] om tjenesteydelser i det indre marked i lyset af besvarelsen af de foregående spørgsmål finder anvendelse i det foreliggende tilfælde, har denne bestemmelse da direkte virkning?
                        
                     
                           B.
                        
                        
                           Såfremt spørgsmål 5) A. besvares bekræftende, følger det da af artikel 13, stk. 2, i direktiv 2006/123/EF […] om tjenesteydelser i det indre marked, at de omkostninger, der faktureres, skal beregnes på basis af de anslåede omkostninger for alle ansøgningsprocedurer, eller på basis af omkostningerne ved alle ansøgninger som den foreliggende, eller på basis af omkostningerne ved de individuelle ansøgninger?
                        
                     
                           C.
                        
                        
                           Såfremt spørgsmål 5) A. besvares bekræftende, efter hvilke kriterier skal de indirekte og de faste omkostninger efter artikel 13, stk. 2, i direktiv 2006/123/EF […] om tjenesteydelser i det indre marked henføres til de konkrete ansøgninger om tilladelse?
                        
                     
         
      (1)  EUT L 376, s. 36.